

¡De colores!

Vera mama hírharangja. II. évfolyam 11. szám

 2015. április 6.

*Feltámadt Krisztus, alleluja!*

*Valóban feltámadt, alleluja, alleluja!*

Kedves cursillos testvéreim!

Szomorú hírekkel kezdem ezt a levelet. ☹

Többször elolvastam Balázs levelét, mert nem akartam hinni a szememnek: Magyar Marika rövid betegség után 2015. február 9-én elhunyt. Mindenkitől elnézést kérek, hogy nem tájékoztattalak benneteket eddig…

Szintén elvesztettük az élők közül, de megnyertük az égben a gödöllői egyházközség egyik meghatározó tagját, akiért már kértünk imát: Gazdag Zsuzsiért már másképp kell imádkozni.

Isaszegi társunk, Mariann már harmadik hete nem ad életjelet magáról.

Kérlek benneteket, imádkozzatok értük és családjaikért!

**🙜🙜🙜🙜🙜🙜🙜🙜🙜🙜🙜🙜🙜🙜🙜🙜🙜🙜🙜🙜🙞🙞🙞🙞🙞🙞🙞🙞🙞🙞🙞🙞🙞🙞🙞🙞🙞🙞🙞🙞🙞**

A márciusi férfi cursilloról két beszámolót is kaptam, olvassátok! Köszönet érte Berceli Péternek, és Halupka Gábornak.

Hogyan is tudnám megfogalmazni azt a sok jót, amit ez a négy nap adott nekem Máriabesnyőn, ahol betekintést kaptunk a végtelenbe.

Egy kalandos nap után sikerült időben megérkeznem, még egy órával előbb is a kelleténél. A Kapucinusok terén békesség fogadott, egy órát sétálgatással töltöttem.

Mikor eljött a bejelentkezés ideje összeszedtem a bátorságomat és bementem. Koncz Józsi szeretettel fogadott és kaptam a nyakamba egy halacskát, amire rá volt írva a nevem. Jó volt viselni ezt a halacskát.

Elfoglaltuk a szobát: két nagyszerű lakótársat kaptam Kvanta Mátét és Kármán Gyurit. Eleinte meglepően tapasztaltam a katonás napirendet, szinte percre pontosan be volt osztva az időnk.

Elérkezett a bemutatkozás ideje, érdekes volt, hogy mennyire jól képzett emberek jöttek itt össze. Mérnökök, tanárok, börtönlelkészek, informatikusok, rendőrök. A változatosság kedvéért én meg katona vagyok, mintha összebeszéltünk volna.

Először a szobatársaimmal kötöttem szorosabb ismeretséget, Gyuriról kiderült, hogy villamos vezető, nagyon csodáltam érte.

Péntek reggel elkezdődtek a foglalkozások. Ötfős asztaltársaságokra osztottak szét minket. A miénk a Szent Ferenc asztal nevet kapta. Kármán Gyuri volt a főnök én pedig a titkár megtisztelő beosztást kaptam.

Nagyon szép előadásokat hallgattunk, csodás előadóink voltak. Értékes tudást szereztünk, ami megerősítette a hitünket. Zalán atya, Zoli atya és Misi „atya” (Vagner Misi-szerk.) békés vidám kisugárzása mindenkit feltöltött.

Nagyon jól felépített rendezvény volt, a szeretet folyamatosan fokozódott. Éreztük, hogy Jézus velünk van, szeret minket és beszél hozzánk.

Egyre több kellemes meglepetésben volt részünk, amit már nem bírtunk ki könnyek nélkül.

Amit a jelentkezési lapon ígért a cursillo, azt mind megkaptam. Jelenleg az örök negyedik napot élem. Nyugodtabb lettem, és már tudom, hogy nem vagyok egyedül, mert Jézus velem van és szeret.

Köszönöm a tápiószecsői közösség kedves tagjainak, hogy elküldtek és imádkoztak értem.

De colores:

Berceli Péter Pál

**🙜🙜🙜🙜🙜🙜🙜🙜🙜🙜🙜🙜🙜🙜🙜🙜🙜🙜🙜🙜🙞🙞🙞🙞🙞🙞🙞🙞🙞🙞🙞🙞🙞🙞🙞🙞🙞🙞🙞🙞🙞**

Igyekeztem nyitott szívvel érkezni a március közepi férfi cursillo-ra, Máriabesnyőre. Hogy mi is vár rám, nem nagyon tudtam – talán egy mélyebb lelkigyakorlatra számítottam. E „lelkigyakorlat” intenzitása, felépítése azonban hamar elárulta, hogy itt valami többről, jelentősebbről van szó. És amikor elolvashattam a nekem küldött, bátorító, örömteli leveleket, akkor egészen egyedivé, személyre-szabottá, bensőségessé vált a „kurzuska”.

Nehéz szavakba foglalni a lassan kisimuló, feszített tempójú lelki utazás élményét. Mint amikor az alaptáborból egyből vezetett csúcstámadással fenn állunk a Mount Everest-en... Mint amikor egy lift felvisz a saját Tábor-hegyünkre... Mert a tempó mögött az Úrral való többszöri, többféle, de mindig megrendítő találkozás felé vitt ez az utazás. Az utazás, amelyben a vezető atyák, és a világi munkatársak szellemi társak is voltak, a lelki vezetésen túl.

Hálás vagyok az Úrnak ezért a kegyelemért! És azon testvéreimért – a vezető atyákért és munkatársakért, cursillo-s társakért, és egyházközségbeli, számos kedves barátomért –, akik e kegyelmet közvetítették, megtapasztalhatóvá tették: akiknek a vállára állva megláthattam az Urat...

Köszönöm Mindnyájatoknak!

De colores! :-)

Gábor

**🙜🙜🙜🙜🙜🙜🙜🙜🙜🙜🙜🙜🙜🙜🙜🙜🙜🙜🙜🙜🙞🙞🙞🙞🙞🙞🙞🙞🙞🙞🙞🙞🙞🙞🙞🙞🙞🙞🙞🙞🙞**

Az idei, illetve a tavalyi tavaszi cursillok egy hónapos-egy éves ultreyája április 18-án, szombaton lesz Aszódon. Gyülekező 10 órától a plébánián. Sütit, üdítőt szívesen fogadunk! :)

**🙜****🙜🙜🙜🙜🙜🙜🙜🙜🙜🙜🙜🙜🙜🙜🙜🙜🙜🙜🙜🙞🙞🙞🙞🙞🙞🙞🙞🙞🙞🙞🙞🙞🙞🙞🙞🙞🙞🙞🙞🙞**

Gödöllőn 2015. április 27-én az esti mise után régiós ultreya lesz

a közösségi házban, plébános atyánk jelenlétével. Szeretettel várunk mindenkit!

**🙜****🙜🙜🙜🙜🙜🙜🙜🙜🙜🙜🙜🙜🙜🙜🙜🙜🙜🙜🙜🙞🙞🙞🙞🙞🙞🙞🙞🙞🙞🙞🙞🙞🙞🙞🙞🙞🙞🙞🙞🙞**

***Ide kérem a beszámolókat:*** Nagy Andrásné Zsuzsa, Zsiráfné: (felelőtlen szerkesztő)

Telefon: 20-391-68-19

e-mail: nagynebzs@gmail.com

2100 Gödöllő, Repülőtéri út 22. (fszt. háló-nappali)

És álljon itt egy halk:

¡DE COLORES!